আপনি যেমন পোশাক তেমন - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« আদিবাসী ঐতিহ্যের ফ্যাশন
জামদানি নকশা »
আপনি যেমন পোশাক তেমন
Jul 14, 2009 | অন্যান্য | 0 comments
ফ্যাশন কিংবা স্টাইলের মানে কী? বলিউডের শাহরুখ কিংবা আমাদের শাকিব বা ফেরদৌস একটা নতুন স্টাইলের পোশাক পরলো, অমনি আপনাকেও সেটা বানিয়ে পরতে হবে। নিশ্চয়ই না! ফ্যাশনের সবচেয়ে গ্রহণযোগ্য সংজ্ঞা হলো আপনাকে যা মানায় তাই। সেক্ষেত্রে যেকোনো পোশাক পরার আগেই আপনার ভাবা উচিত আপনাকে এটা মানাবে তো। এমন কিছু নিয়ম-কানুন মেনে চললে আপনাকে দেখতে ভালো লাগবে। এগুলো আইন না হলেও কার্যকরী।
পোশাকের প্রথম কথাই হলো কাটিং। ভালো কাটিংয়ের ও কোয়ালিটির পোশাক পরার অভ্যাস করুন। আয়নার সামনে দাঁড়িয়ে নিজের দোষ-গুণ খুঁজে বের করার চেষ্টা করুন। এমন পোশাক পরুন যাতে আপনার সৌন্দর্যের খুঁত ঢাকা পড়ে। অন্ধের মতো কোনো নায়ক নায়িকা কিংবা অন্য কাউকে অনুসরণ করবেন না। সঠিক মাপের পোশাক পরুন। পোশাকের সবচেয়ে বড় বিষয় হলো আরামদায়কতা। তাই আরামদায়ক পোশাক পরার অভ্যাস করুন।
আপনি যখন মোটা
যাদের শরীরে অতিরিক্ত মেদ জমেছে, কিংবা ওবেসিটির সমস্যায় ভুগছেন তারা বড় বড় ছাপা বা বুটি দেয়া পোশাক পরবেন না। এক রঙের পোশাক বেশি পরুন। প্রিন্ট পরতে ইচ্ছা ছোট ছোট প্রিন্ট পরুন।
কালো কিংবা গাঢ় রঙের পোশাক পরুন। আবার গরমের মধ্যে কালো এড়িয়ে চলুন। কামিজ কিংবা ব্লাউজ যাই হোক না কেন, চৌকা অথবা ভি-শেপ পরার চেষ্টা করুন।
আপনি যখন পাতলা
যারা শুকনা, একথায় রোগা তারা হাইনেক কিংবা চাইনিজ কলার পরলে ভাল লাগবে। যেকোনো পোশাকে একটু মোটা ধরনের কাপড় ব্যবহার করুন।
গায়ে জড়িয়ে থাকা পাতলা পোশাক পরবেন না। ফুল হাতার জামা পরুন।
আপনি যখন বেঁটে
যাদের শারীরিক গড়ন বেঁটে টাইপের তারা লম্বা ঝুলের কুর্তা, কামিজ পরবেন না। চওড়া ঘেরের পোশাক এড়িয়ে চলুন। ‘এ’ লাইনের পোশাক পরুন। চাপা সালোয়ার কিংবা চুড়িদার পরুন। চওড়া পাড়ের শাড়ি পরবেন না। লম্বা আঁচলের শাড়িও এড়িয়ে চলুন। সলিড কালার কিংবা ছোট প্রিন্ট পরুন। বড় প্রিন্ট পরবেন না। কন্ট্রাস্ট কালারের পরিবর্তে ম্যাচ কালার পরুন। উঁচু হিলের জুতা পরুন।
আপনি যখন লম্বা
লম্বা যারা, তাদের বড় ছাপায় বেশ মানায়। লম্বা ঝুলের পোশাক পরতে পারেন। সালোয়ার কামিজ কিংবা স্যুটের ক্ষেত্রে দুই রঙ বেছে নিতে পারেন।
সূত্র: দৈনিক ভোরের কাগজ, জুলাই ১২, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla